ΓΡΑΠΤΗ ΕΡΩΤΗΣΗ E-2630/01

υποβολή: Elly Plooij-van Gorsel (ELDR)και Jules Maaten (ELDR) προς την Επιτροπή

(27 Σεπτεμβρίου 2001)

Θέμα: Επωνυμίες τομέων στο Ίντερνετ

1. Γνωρίζει η Επιτροπή ότι το SIDN (Ίδρυμα Καταχώρησης Επωνυμιών Τομέων στο Ιντερνέτ), συντονιστικό όργανο για την καταχώρηση και την κοινοποίηση επωνυμιών στο Ιντερνέτ στην Ολλανδία, αρνείται να καταχωρήσει επωνυμίες τομέων που περιλαμβάνουν ορισμένους αριθμούς (όπως π.χ. το www.001.nl)?

2. Σε άλλες ευρωπαϊκές χώρες όπως στην Ελβετία και την Ιταλίαπάρχει η δυνατότητα καταχώρησης επωνυμιών τομέων που περιλαμβάνουν μερικούς αριθμούς, Επιπλέον,πάρχουν οι απαραίτητοι κωδικοί (.com,.net,.org,.tv) με τους οποίους είναι δυνατή η χρήση μερικών αριθμών και με τους οποίους οι ίδιοι οι ιδιώτες και οι επιχειρήσεις μπορούν να καταχωρούνται. Επιπλέον, φαίνεται ότι οι κανόνες διαφόρων RFC (Προσκλήσεων Υποβολής Σχολίων) είναι μάλλον αντιφατικοί ή τουλάχιστον ασαφείς. Τούτο οδηγεί σε ασάφεια και ανασφάλεια. Φρονεί άραγε η Επιτροπή ότι αυτό μπορεί να οδηγήσει σε νόθευση του ανταγωνισμού·

3. Εάν ναι, με ποιόν τρόπο φρονεί η Επιτροπή ότι μπορεί να την αποφύγει·

Απάντηση του κ. Liikanen εξ ονόματος της Επιτροπής

(13 Νοεμβρίου 2001)

Τα μητρώα σε κάθε κράτος μέλος αφορούν κυρίως τις πολιτικές μητρώου για τους εθνικούς τομείς ανωτάτου επιπέδου (ccTLDs), στις οποίες συμπεριλαμβάνονται οι πολιτικές ονοματοδοσίας. Η διαχείριση του Internet γενικά βασίζεται στις αρχές της αυτοδιαχείρισης και αυτορρύθμισης. Επάυτού, η Επιτροπήπενθυμίζει το ψήφισμα του Κοινοβουλίου του 2001 σχετικά με την ανακοίνωση της Επιτροπής στο Συμβούλιο και το Κοινοβούλιο Η Οργάνωση και Διαχείριση του Διαδικτύου — Ζητήματα Διεθνούς και Ευρωπαϊκής Πολιτικής 1998-2000(1).

Στο εν λόγω ψήφισμα(2), το Κοινοβούλιοποστήριξε ότι ούτε η Επιτροπή ούτε οι εθνικές κυβερνήσεις πρέπει να παρεμβαίνουν στην οργάνωση και τη διαχείριση του Internet. Το Κοινοβούλιο δήλωσε ότι η Επιτροπή και οι εθνικές κυβερνήσεις πρέπει να δώσουν στο Internet επαρκή ανεξαρτησία και νομική βάση σε διεθνές επίπεδο ώστε να μπορεί να είναι ένα ανεξάρτητο δίκτυο.

Η Επιτροπή αντιλαμβάνεται ότι οι τύποι ονομάτων που μπορούν να καταχωρηθούν στους τομείς ανωτάτου επιπέδου δεν είναι οι ίδιοι για όλους τους εθνικούς τομείς ανωτάτου επιπέδου της Ευρώπης. Έχει επίσηςπόψη της ότι ορισμένοι εθνικοί τομείς ανωτάτου επιπέδου στα κράτη μέλη εφαρμόζουν περιορισμούς στη χρήση ορισμένων τύπων αριθμών στα ονόματα τομέων. Η Επιτροπή κατανοεί ότι αυτές οι αποφάσεις για περιορισμό της χρήσης των ονομάτων τομέων φαίνεται ότι έχουν γίνει για τεχνικούς λόγους σχετικούς με την ανάγκη να εξασφαλιστεί σταθερότητα στο Internet και να προκαλείται η ελάχιστη δυνατή σύγχυση για τους χρήστες. Από τις πληροφορίες που διαθέτει η Επιτροπή, δεν είναι σαφές με ποιόν τρόπο οι εν λόγω περιορισμοί θα ήταν δυνατόν να προκαλέσουν στρέβλωση του ανταγωνισμού σε ευρωπαϊκό επίπεδο.

Επιπλέον, πρέπει να τονιστεί ότι οι Προσκλήσεις Υποβολής Σχολίων (RFCs) εκδίδονται από την Επιχειρησιακή ομάδα τεχνικής του διαδικτύου, όχι από την Επιτροπή.

Όσον αφορά το ζήτημα της πολιτικής ανταγωνισμού, η Επιτροπή δεν έχει δεχτεί καμία καταγγελία για σύσταση συμπράξεων σχετικά με την καταχώριση ονομάτων τομέων αποτελούμενων μόνον από αριθμούς. Υπό τις συνθήκες που περιγράφει το αξιότιμο μέλος, η Επιτροπή δεν είναι σε θέση να καταλήξει στο συμπέρασμα ότιπάρχει στρέβλωση του ανταγωνισμού, η οποία θα αιτιολογούσε να κινήσει η Επιτροπή διαδικασία αυτεπαγγέλτως. Η Επιτροπή ωστόσο διερευνά άλλες περιπτώσεις όπου ενδεχόμενη κατάχρηση της κυρίαρχης θέσης στην αγορά μπορεί να λάβει τη μορφή περιορισμού στην καταχώριση ονομάτων σε εθνικούς τομείς ανωτάτου επιπέδου.

(1) COM(2000)202 τελικό.

(2) A5-0063/2001.